section_heading: Povijest
paragraph_text: Nakon njemačkog ujedinjenja 1989., novoosnovana SR Njemačka se suočila s velikim količinama Vympel R-73 raketa (NATO naziv: AA-11 Archer) koje su u DDR-u koristili lovci MiG-29. Njihovim testiranjem je utvrđeno da su daleko više pokretljivije i bolje u pronalaženju i praćenju mete od najnovijeg AIM-9 Sidewindera. Ovi zaključci su u Njemačkoj doveli u pitanje određene aspekte dizajna ASRAAM raketa što je u zajedničkom projektu bila britanska odgovornost. Od posebne važnosti bio je i nedostatak potisnog momenta u okretnosti prilikom bliskih zračnih borbi.